section_heading: Rane od metaka 2020.
paragraph_text: Dana 8. listopada 2020. Laneza je službeno optužen za pucanje u Megan Thee Stallion. Lanezu su točke optužnice trebale biti čitane 13. listopada,<ref><ref> no datum je odgođen na 18. studenoga nakon što je Lanezov odvjetnik zatražio odgodu. Otad je Lanezu određena zabrana prilaska; od Megan mora biti udaljen najmanje devedesetak metara i ne smije joj se obraćati. Također mu je naređeno da preda sve oružje koje posjeduje. U op-edu za The New York Times objavljenom 13. listopada 2020. Megan je dodatno objasnila okolnosti o pucnjavi i napisala je: "U mnogo područja života crnkinje se ni dalje ne poštuje niti ih se uzima u obzir. Nedavno sam bila žrtva nasilja koje je počinio muškarac. Nakon tuluma, dok sam se udaljavala od njega, dvaput me upucao. Nismo bili u vezi. Iskreno, šokirana sam da sam tako završila". Krajem studenog 2020. tvrdio je da je nevin i da nije napao drugu osobu poluautomatskim pištoljem.<ref> Istog je mjeseca Megan Thee Stallion objavila debitantski studijski album Good News, a sam uradak počinje pjesmom "Shots Fired" posvećena Lanezu. Pjesma je dobila pohvale kritičara, a mnogi od njih istaknuli su da je u njoj umetnuta i semplirana pjesma "Who Shot Ya?" The Notorious B.I.G.-a.<ref><ref>